Efficacy and Safety of Intravenous Immunoglobulin in Alzheimer’s Disease: a systematic review and meta-analysis
Creators: name: Μανωλόπουλος, Απόστολος Γεωργίου
Publisher: name: Aristotle University of Thessaloniki
Year: 2019
Subjects: Ενδοφλέβια ανοσοσφαιρίνη
Νόσος του Alzheimer
Μετα-ανάλυση
Intravenous immunoglobulin
Alzheimer’s disease
Meta-analysis

description: Η νόσος του Alzheimer αποτελεί μία νευροεκφυλιστική διαταραχή που προσβάλλει εκατομμύρια ανθρώπους σε όλο τον κόσμο με σημαντικές επιπτώσεις στην ποιότητα ζωής. Παρόλα αυτά, έως σήμερα δεν υπάρχει καμία αποτελεσματική θεραπεία που να μπορεί να αναστρέψει την πρόοδο της νόσου. Προς αυτή την κατεύθυνση, η ενδοφλέβια ανοσοσφαιρίνη έχει προταθεί ως μία πιθανή, τροποποιητική της νόσου προσέγγιση βάσει των βιολογικών της ιδιοτήτων. Ο σκοπός αυτής της μελέτης ήταν η αξιολόγηση της αποτελεσματικότητας και ασφάλειας της ενδοφλέβιας ανοσοσφαιρίνης σε ασθενείς με άνοια ή ήπια νοητική διαταραχή λόγω της νόσου του Alzheimer. Αναζητήσαμε σε κύριες ηλεκτρονικές βάσεις δεδομένων και σε πηγές γκρίζας βιβλιογραφίας για τυχαιοποιημένες ελεγχόμενες κλινικές δοκιμές, που συγκρίνουν την ενδοφλέβια ανοσοσφαιρίνη με εικονικό φάρμακο ή οποιαδήποτε άλλη θεραπεία σε ενήλικες ασθενείς με νόσο του Alzheimer. Το πρωταρχικό καταληκτικό σημείο ήταν η διαφορά από την αρχική τιμή στην βαθμολογία της Κλίμακας Αξιολόγησης της Νόσου του Alzheimer – Νοητική υποκλίμακα (ADAS-Cog). Συμπεριλάβαμε στην μετα-ανάλυση πέντε τυχαιοποιημένες, ελεγχόμενες με εικονικό φάρμακο, κλινικές δοκιμές. Σε σύγκριση με το εικονικό φάρμακο, η ενδοφλέβια ανοσοσφαιρίνη σε δοσολογία 0.2 και 0.4 γρ./κιλό σωματικού βάρους μία φορά κάθε δύο εβδομάδες δεν μετέβαλε τη βαθμολογία του ADAS-Cog (σταθμισμένη μέση διαφορά 0.37, 95% διάστημα εμπιστοσύνης -1.46 έως 2.20 και 0.77, -1.34 έως 2.88, αντίστοιχα). Επιπλέον, η ενδοφλέβια ανοσοσφαιρίνη δεν επηρέασε την επίπτωση της εγκεφαλικής μικροαιμορραγίας, του αγγειογενούς οιδήματος, της πυρεξίας, της κεφαλαλγίας, της ναυτίας, της έμεσης, και του θανάτου. Ωστόσο, παρατηρήθηκε μία αύξηση στην επίπτωση εξανθήματος σε σχέση με το εικονικό φάρμακο (λόγος πιθανοτήτων 3.73, 95% διάστημα εμπιστοσύνης 1.62 έως 8.60 και 3.56, 1.64 έως 7.72 για την ενδοφλέβια ανοσοσφαιρίνη σε δόση 0.2 γρ./κιλό και 0.4 γρ./κιλό, αντίστοιχα). Βασισμένοι στα ευρήματά μας, μπορούμε να συμπεράνουμε πως η ενδοφλέβια ανοσοσφαιρίνη, αν και ασφαλής, δεν είναι αποτελεσματική για τη θεραπεία των ασθενών με νόσο του Alzheimer. Περισσότερες κλινικές δοκιμές χρειάζονται, που θα παρεμβαίνουν σε πιο πρώιμα στάδια της νόσου ή θα χρησιμοποιούν διαφορετικά δοσολογικά σχήματα, ώστε να γίνει πιο ξεκάθαρη η προοπτική της ενδοφλέβιας ανοσοσφαιρίνης ως θεραπευτικό μέσο της νόσου του Alzheimer
description: Alzheimer’s disease is a neurodegenerative disorder that affects millions of people worldwide causing great impairment in the quality of life. However, currently there is no effective therapy that could reverse the progress of the disease. Intravenous immunoglobulin (IVIg) was suggested as a potential disease-modifying approach based on its biological properties. The aim of this study was to assess the efficacy and safety of IVIg for patients with either dementia or Mild Cognitive Impairment due to Alzheimer’s disease. We searched major electronic databases and grey literature sources for randomized controlled trials comparing IVIg with placebo or any other treatment for adults with Alzheimer’s disease. The primary outcome was change from baseline in the Alzheimer’s Disease Assessment Scale-Cognitive subscale (ADAS-Cog) score. Five placebo-controlled studies were included in the meta-analysis. Compared with placebo, IVIg 0.2 and 0.4 g/kg once every two weeks did not change ADAS-Cog score (weighted mean difference 0.37, 95% confidence interval -1.46 to 2.20 and 0.77, -1.34 to 2.88, respectively). Furthermore, IVIg did not affect the incidence of cerebral microhemorrhage, vasogenic edema, pyrexia, headache, nausea, vomiting, and death. Nevertheless, there was an increase in the incidence of rash compared with placebo (odds ratio 3.73, 95% confidence interval 1.62 to 8.60 and 3.56, 1.64 to 7.72 for IVIg 0.2 and 0.4 g/kg, respectively). Based on our findings, we can conclude that IVIg, albeit safe, is not efficacious for treatment of patients with Alzheimer’s disease. Future trials targeting earlier stages of disease or different dosing regimens may be warranted to clarify its therapeutic potentials